མཚོ་སྔོན་ཞིང་ཆེན་ཁོར་ཡུག་སྲུང་སྐྱོབ་པུའུ་ཡིས་ཀྱང་།མུ་རིའི་རྡོ་སོལ་གཏེར་ཁའི་སྔོག་བརྐོ་ལེགས་བཅོས་ལ་ཁ་གཏོད་པའི་ཡིག་ཆ་རབ་དང་རིམ་པ་མར་འགྲེམ་བྱས་ལ།ཐ་ན་སོལ་བརྐོ་མཚམས་འཇོག་གི་བརྡ་ཡིག་ཀྱང་བཏང་།ལོ་ནསལོའི་ལོ་སྟོད་བར།ཞིང་ཆེན་སྲིད་གཞུང་གི་བསམ་འཆར་བཀོལ་སྒྲིག་ལྟར།ཐོན་སྐྱེད་མཚམས་འཇོག་སྒོས་གཏེར་ཁུལ་ཧྲིལ་པོར་དག་སྒྲིག་ལེགས་བཅོས་ལོ་གཅིག་རིང་བྱས།ལི་ཤེ་ཏུང་གིས་ཟེར་ན།སྤྱི་ཡོངས་ནས་བལྟས་ན།ལོ་ནསལོའི་བར་ནོར་འཁྲུལ་འགའ་ཞིག་ཡོ་བསྲིང་བྱས་ཡོད།དཔེར་ན་འཚོ་བའི་ཁྲོད་ནས་བྱུང་བའི་རུལ་ཆུའི་སྦག་སླད་ཆུང་དུ་བཏང་བ།གཏེར་ཁུང་གི་བརྙོག་ཆུ་དྭངས་གཞུར་བྱེད་སྤྱད་འཕྲུལ་ཆས་མ་ལག་ཆ་ཚང་བཙུགས་པ།གཏེར་སྙིགས་ཀྱི་སྦག་བཙོག་སྔོན་འགོག་བྱེད་པ།ད་དུང་རྩྭ་འདེབས་སོགས་བརྒྱུད་སྐྱེས་ཁམས་འཚོབ་བཅོས་བྱེད་པ་སོགས་ཀྱི་བྱ་བ་ངེས་ཅན་ཞིག་བསྒྲུབསཟེར།ཁོས་འཕྲོ་མཐུད་དེ།འོན་ཀྱང་།ད་ཆ་ཆེས་ཆེ་བའི་གནད་དོན་ནི་སྔར་མུས་བཞིན།གོང་རིམ་གྱི་བཀའ་ལན་ལྟར་དོང་བརྐོས་བྱེད་དགོས་ཀྱང་།དོན་དངོས་ཐོག་རྩྭ་ཐང་གི་ཁ་ཤུན་ཐད་ཀར་བཀོག་སྟེ་ཀླད་རྗེན་དུ་བརྐོས་པའི་གཏེར་དོང་ལས་ཐོན་པའི་ས་རྡོའི་སྙིགས་རོ་སོགས་དུས་ཡུན་རིང་བོར་གང་སར་སྤུངས་གསོག་བརྒྱབ་ཡོད་པ་དེ་རེད།ག་རེ་ཟེར་ན།སྐབས་དེའི་གཏེར་བརྐོ་ཡིས་ཁོར་ཡུག་ལ་གནོད་པ་ཐེབས་ཚད་རྟོག་བཤེར་བྱས་པའི་བཀའ་ལན་ལྟར་ན།ལོ་ངོ་མང་པོར་སྤུངས་གསོག་བརྒྱབ་ཡོད་པའི་ས་རྡོའི་སྙིགས་རོ་ཡོད་ཚད་ཕྱིར་དོང་འཇུག་བྱ་དགོས་ཞེས་ནན་གྱིས་བསྟན་ཡོདཟེར།